stanford-oval/wikipedia huggingface dataset:
אודט אנאבל

| --- | --- |

אנאבל, 2017
 לידה:  10 במאי 1985 (בת 39) לוס אנג'לס, קליפורניה, ארצות הברית ארצות הברית 
 שם לידה:  אודט ג'ולייט יוסטמן
 מדינה:  ארצות הברית
 תקופת הפעילות:  מ-1990
 מקום לימודים:  Woodcrest Christian High School 
 בן או בת זוג:  דייב אנאבל (2010–?) 
 מספר צאצאים:  1 
 פרופיל ב-IMDb
 
אודט ג'ולייט אנאבל (באנגלית: Odette Juliette Annable; נולדה ב-10 במאי 1985) היא שחקנית קולנוע וטלוויזיה אמריקאית. נודעת בזכות תפקידה כד"ר ג'סיקה אדמס בסדרה "האוס", וכסמנתה אריאס בסדרה "סופרגירל".
ביוגרפיה

נולדה בשם אודט ג'ולייט יוסטמן (Odette Juliette Yustman) בלוס אנג'לס, קליפורניה שבארצות הברית, למשפחה נוצרית בעיקרה, אם כי סבה מצד אביה היה יהודי-אשכנזי. אמה לידיה (לבית נודרסה) היא קובנית, ואביה ויקטור יוסטמן הוא קולומביאני. דוברת ספרדית כשפת אם. בוגרת התיכון הנוצרי וודקרסט בריברסייד, קליפורניה.
קריירה > בקולנוע

את הופעתה הקולנועית הראשונה עשתה אנאבל בגיל 5 בקומדיית הפעולה "שוטר בגן ילדים" בתפקיד של ילדה דוברת ספרדית. ובשנת 1996 חזרה לשחק בתפקיד מינורי של אנג'לה בסרט הקומי "אלוהים היקר" של הבמאי גארי מרשל. את הופעת הפריצה שלה עשתה בשנת 2008 בסרט האסונות המצליח "קלוברפילד" בתפקיד אליזבת' מקינטייר, חברתו של גיבור הסרט רוב הוקינס.
ב-2009 הופיעה בסרט האימה של דייוויד ס. גויר "התאום" בתפקיד הראשי בתור בחורה הרדופה על ידי דיבוק.
ב-2010 שיחקה אנאבל בקומדיה "רק לא את" בתור ג'ואנה קלארק יריבתה של גיבורת הסרט מרני אולסן אותה מגלמת קירסטן בל, במותחן האימה "ובקרוב האפלה", ובקומדיית הפעולה "מבצע סוף משחק".
ב-2011 שיחקה במותחן הריגול "דאבל", ודיבבה בסרט "הצ'יוואווה מבוורלי הילס".
קריירה > בטלוויזיה

כשהתבגרה אנאבל זכתה לחשיפה בזכות הופעותיה בסדרות "חזרה לשורשים" בתור אוברי דיאז, "South Beach" ובהפקה הטלוויזיונית "חיים גנובים".
בשנת 2010 הופיעה כשחקנית אורחת בעונה החמישית של סדרת הדרמה "אחים ואחיות".
בשנת 2011 זכתה לשדרוג במעמדה כשחקנית טלוויזיה בזכות תפקידיה בעונה השמינית של הסדרה "האוס" בתור ד"ר ג'סיקה אדמס, ובסדרה הקומית "ברייקינג אין". החל מינואר 2013, אנאבל משתתפת בסדרת הפעולה "באנשי" כאחותו של צ'יף השבט האינדיאני, נולה לונגשאדו.
בשנת 2017 החלה אנאבל לשחק בעונתה השלישית של סדרת הטלוויזיה "סופרגירל" של רשת The CW בתפקיד סמנתה אריאס/ריין, והייתה מועמדת לפרס סאטורן לשחקנית משנה מצטיינת בסדרת טלוויזיה.
בשנת 2019 החלה לשחק בעונה השנייה של סדרת המסתורין "ספר לי סיפור" ב-CBS, בתפקיד מאדי פריט, ילדת הסנדוויץ' במשפחה שבורה.
חיים אישיים

היא הייתה מאורסת בעבר לשחקן טרבור רייט (אנ'), עד שהשניים נפרדו ב-2008. באוקטובר 2010 התחתנה עם עמיתה לסדרה "אחים ואחיות", השחקן דייב אנאבל, ולהם בת משותפת שנולדה בספטמבר 2015. באוקטובר 2019 הודיעו בני הזוג על פרידתם, אך הודיעו על חזרתם באוגוסט 2020.
אנאבל הביעה את תמיכה במועמדת הדמוקרטית, הילרי קלינטון, בבחירות לנשיאות ארצות הברית 2016.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1990 | שוטר בגן ילדים | רוזה |  |
| 1996 | אלוהים היקר | אנג'לה |  |
| 2006 | החופשה | נשקנית |  |
| 2007 | רובוטריקים | אשת החברה הגבוהה |  |
| 2007 | הולך חזק: סיפורו של דיואי קוקס | מעשנת |  |
| 2008 | קלוברפילד | אליזבת' "בת'" מקינטייר |  |
| 2009 | התאום | קייסי בלדון |  |
| 2010 | מבצע: סוף המשחק | ממתינה |  |
| 2010 | Group Sex | ונסה |  |
| 2010 | ובקרוב האפלה | אלי |  |
| 2010 | רק לא את | ג'ואנה קלארק |  |
| 2011 | הצ'יוואווה מבוורלי הילס 2 | קלואי | דיבוב |
| 2011 | דאבל | נטלי גירי |  |
| 2012 | הצ'יוואווה מבוורלי הילס 3 | קלואי | דיבוב |
| 2018 | The Truth About Lies | רייצ'ל סטון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | הנצחה | שרלוט | סרט טלוויזיה של NBC |
| 2004 | חמישיות | קלי הלברג | פרק: "Disdainfully the Helbergs" |
| 2005 | הפמליה | דוגמנית של XBOX | פרק: "Chinatown" |
| 2006 | סאות ביץ' | אריאל קאסטה | תפקיד ראשי; 8 פרקים |
| 2006 | מונק | קורטני | פרק: "Mr. Monk, Private Eye" |
| 2007 | Reckless Behavior: Caught on Tape | אמה נורמן | סרט טלוויזיה של Lifetime |
| 2008-2007 | חזרה לשורשים | אוברי דיאז | תפקיד ראשי; (2 עונות); 19 פרקים |
| 2008 | החיים על מאדים | אדריאנה | פרק: "Have You Seen Your Mother, Baby, Standing in the Shadows?" |
| 2011-2010 | אחים ואחיות | אנני | 5 פרקים |
| 2012-2011 | הפריצה | מלאני גרסיה | 12 פרקים |
| 2012-2011 | האוס | ד"ר ג'סיקה אדמס | תפקיד ראשי; (עונה 8); 21 פרקים |
| 2013 | Golden Boy | אדה או'קונור | 2 פרקים |
| 2013 | הבחורה החדשה | שיין | פרק: "Quick Hardening Caulk" |
| 2013 | סדנה לעצבים | ג'יימי | פרק: "Charlie and Lacey Shack Up" |
| 2015-2013 | באנשי | נולה לונגשאדו | 11 פרקים |
| 2014 | שני גברים וחצי | ניקול | 3 פרקים |
| 2014 | ראש | שרה | 5 פרקים |
| 2015 | מועדון נשות האסטרונאוטים | טרודי קופר | תפקיד ראשי; 10 פרקים |
| 2015 | הכריש | דווין סטוץ | 3 פרקים |
| 2017-2016 | Pure Genius | ד"ר זואי ברוקט | תפקיד ראשי; 13 פרקים |
| 2020-2017 | סופרגירל | סמנת'ה אריאס/ריין | תפקיד ראשי (עונה 3) תפקיד אורח (עונה 5); 24 פרקים |
| 2018-2017 | אלנה מאוולור | סניוריטה מריסול | דיבוב; פרק: "Science Unfair" |
| 2018 | No Sleep 'Til Christmas | ליזי | סרט טלוויזיה של Freeform |
| 2020-2019 | Tell Me a Story | מדליין "מאדי" פרוט | תפקיד ראשי; (עונה 2): 10 פרקים |
| 2021 | אי החלומות | דפני מאדן | פרק: "His and Hers/The Heartbreak Hotel" |
| 2021-הווה | ווקר | ג'רדלין "ג'רי" ברוסארד | תפקיד ראשי (3 עונות); 56 פרקים |
הערות שוליים

↑  https://ethnicelebs.com/odette-annable
↑  Moreno Valley | PE.com | Southern California News | News for Inland Southern California, web.archive.org, ‏2009-03-11
| --- | --- |
בקרת זהויות :  BNE: XX4834373  BnF: cb16598453b (data)  GND: 14392849X  ISNI: 0000 0001 1878 346X  LCCN: no2008072883  VIAF: 78589486   WorldCat (עם VIAF): 78589486
אוניברסיטת סווינבורן לטכנולוגיה

| --- | --- |

 אוניברסיטה ציבורית
 על שם:  George Swinburne 
 תקופת הפעילות:  1908–הווה (כ־116 שנים)
 בעלי תפקידים
 סגל:  4,631
 סטודנטים
 כלל הסטודנטים:  23,567
 סטודנטים לתואר ראשון:  23,567
 סטודנטים לתואר שני:  22,543
 סטודנטים לתואר שלישי:  744
 סטודנטים לתארים מתקדמים:  3,096
 מיקום
 מיקום:  מלבורן, וויקטוריה, אוסטרליה
 מדינה:  אוסטרליה אוסטרליה
 קואורדינטות:  37°49′16″S 145°02′18″E﻿ / ﻿37.821111111111°S 145.03833333333°E﻿ / -37.821111111111; 145.03833333333
 www.swinburne.edu.au
 he
 
אוניברסיטת סווינבורן לטכנולוגיה (באנגלית: Swinburne University of Technology) היא אוניברסיטה ציבורית הממוקמת במלבורן שבאוסטרליה. האוניברסיטה נוסדה בשנת 1908 כמכללה, והפכה לאוניברסיטה בשנת 1992. בנוסף על הקמפוס המרכזי במלבורן, ישנו קמפוס נוסף בסראוואק שבמלזיה. האוניברסיטה נחשבת לאחת הטובות באוסטרליה בכל הקשור ללימודי עיצוב ואמנות.
אוניברסיטת סווינבורן לטכנולוגיה משתפת פעולה עם מספר ארגונים ומוסדות, ובהם אסטרונומי אוסטרליה, הארגון העולמי לקניין רוחני, האיגוד הישראלי לביקורת ואבטחת מערכות מידע, אגודת מהנדסי חשמל ואלקטרוניקה, אוניברסיטת נורת'איסטרן, אוניברסיטת נורת'איסטרן, אוניברסיטת קורנל ואוניברסיטת סטנפורד.
היסטוריה

האוניברסיטה הוקמה בשנת 1908 על מנת להנגיש את ההשכלה למערב מלבורן ולפרברים השוכנים באזור זה. בשנת 1913 שינה המוסד את שמו ממכללת הות'ורן למכללה הטכנית סווינבורן.
בשנת 1992 המכללה קיבלה מעמד אוניברסיטאי. בשנת 2015 החלו להתקיים לימודי משפטים באוניברסיטה.
דירוגים בין-לאומיים

דירוג שאנגחאי: מקום 201–300 (2022)
Times Higher Education: מקום 201–250 (2024)
דירוג QS לאוניברסיטאות: מקום 285= (2024)
אימזדי

| --- | --- |

עטיפת ההוצאה הראשונה של הספר "אימזדי"
 מידע כללי
 מאת:  פיטר דייוויד
 שפת המקור:  אנגלית
 סוגה:  רומן 
 מקום התרחשות:  השער, אנטרפרייז, בטאזד 
 הוצאה
 הוצאה:  Pocket Books
 תאריך הוצאה:  1992
 מספר עמודים:  352
 הוצאה בעברית
 תרגום:  לא תורגם
 קישורים חיצוניים
 מסת"ב:  מסת"ב 978-0-671-86729-4
 
אימזדי (באנגלית: Imzadi) הוא רומן בסדרת ספרי מסע בין כוכבים: הדור הבא. את הספר כתב פיטר דייוויד (Peter David) והוא אינו נחשב לחלק מהקאנון של הסדרה. עלילת הספר מתמקדת במשימה של ויליאם רייקר על כוכב הלכת בטאזד, ומערכת היחסים המוקדמת שלו עם דיאנה טרוי.
ל"אימזדי" מבנה מסובך, הכולל מסע בזמן באמצעות שומר הנצח, אך עלילתו אחידה ומספרת סיפור אהבה בעל אלמנט של הצלה. הטקסט מרחיב את משמעות המושג "אימזדי", כשטרוי מסבירה שמשמעות המילה "אימזדי" בשפה הבטאזוידית היא "הראשון" (אך ראו הרחבה בהמשך), אם כי הכוונה איננה בהכרח לראשוניות במובן המיני שלה. טרוי מסבירה לרייקר כי היא "הראשונה לגעת בנשמתו". המילה, כמו גם ההיסטוריה של רייקר וטרוי, הוצגו לראשונה בפרק הפיילוט של סדרת הטלוויזיה מסע בין כוכבים: הדור הבא, "מפגש בפארפוינט".
אימזדי II: משולש

ב-1998 יצא לאור ספר ההמשך, אימזדי II: משולש (באנגלית: Imzadi II: Triangle). עלילת הספר מתמקדת במשיכה הרומנטית של וורף כלפי טרוי, בעניין המחודש כלפי טרוי מצד ויליאם רייקר ובטינה שחש תומאס רייקר לאחר שהחמיץ את ההזדמנות להיות בן זוגה של טרוי. הספר מציג דמויות חדשות ומספר קווי עלילה, מה שהביא חלק מהמבקרים להסיק כי לא מדובר בספר המשך, אלא בספר נפרד.
גרסאות נוספות

שני הספרים, "אימזדי" ו-"אימזדי II: משולש" יצאו לאור בשנת 2003 במהדורה מאוחדת שנקראה "אימזדי לנצח" (באנגלית: Imzadi Forever).
גרסה מקוצרת של הספרים יצאה לאור גם כספר מוקלט. ג'ונתן פרייקס, שגילם את דמותו של ויליאם רייקר, הקריא את הספר הראשון, ורוברט או'ריילי שגילם את דמותו של הקלינגון גאורון הקריא את הספר השני.
משמעות המושג "אימזדי"

המילה "אימזדי", הוצגה לראשונה בפרק הפיילוט של "מסע בין כוכבים: הדור הבא", "מפגש בפארפוינט", והמשמעות המקורית שהוצגה הייתה "אהוב". בהמשך[דרושה הבהרה] מוסבר כי משמעות המילה בשפה הבטאזוידית הוא "הראשון". הכוונה איננה לשותף הראשון לקיום יחסי מין, אלא לראשון שנגע בך באופן עמוק, הן ברמה הרגשית והן ברמה הנפשית. המושג מייצג קשר נפשי עמוק בין האוהבים, עד כי הם מתמזגים זה אל תוך זה והופכים לאחד ברמה הרגשית, ברמה השכלית ובמטרות החיים המשותפות.
ביקורת

"אימזדי" קיבל ציון 4/5 באתר גוגל ספרים.
האתר SFReader.com נתן למהדורה המאוחדת, "אימזדי לנצח", ציון 7/10.
מבקר מהאתר TrekMovie.com שסקר בשנת 2010 את עבודתו המאוחרת יותר של דייוויד ציין ש-"אימזדי" נותר הספר האהוב עליו ביותר מבין ספרי מסע בין כוכבים.
הערות שוליים

1 2  David, Peter (1992-08-01). Imzadi. Pocket Books. ISBN 0-671-79197-4.
1 2 3  Imzadi Forever, by Peter David, reviewed by Jeff Edwards at SFReader
↑  David, Peter (1998-10-01). Imzadi II: Triangle. Pocket Books. ISBN 0-671-02532-5.
↑  Imzadi Forever at PeterDavid.net, November 10, 2003
↑  http://books.google.co.il/books?id=mTJ3IUvX6eIC&dq=imzadi&sitesec=reviews
↑  Library Computer: Review of Peter David’s New Frontier: Treason by John Tenuto at trekmovie.com, February 25, 2010
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
אוניברסיטת סאו פאולו

| --- | --- |
סמל אוניברסיטת סאו פאולוסמל אוניברסיטת סאו פאולו
מתחם מעונות הסטודנטים בקמפוס הראשי של האוניברסיטה
מתחם מעונות הסטודנטים בקמפוס הראשי של האוניברסיטה
 state university
 מוטו:  Scientia Vinces 
 תקופת הפעילות:  1934–הווה (כ־90 שנה) 
 בעלי תפקידים
 רקטור:  Vahan Agopyan 
 סטודנטים
 :  97,964 (נכון ל־2019) 
 מיקום
 מדינה:  ברזיל ברזיל
 קואורדינטות:  23°33′41″S 46°43′51″W﻿ / ﻿23.5613991°S 46.7307891°W﻿ / -23.5613991; -46.7307891
 www.usp.br
 he
 
אוניברסיטת סאו פאולו (בפורטוגזית: Universidade de São Paulo; בראשי תיבות: USP) היא אחד ממוסדות ההשכלה הגבוהה החשובים בברזיל ובאמריקה הלטינית. האוניברסיטה פעילה במחקר ובהוראה בכל תחומי מדעי הרוח, מדעי החברה, מדעי הטבע, המדעים המדויקים, רפואה והנדסה. מוצעות בה גם תוכניות לימודי-חוץ לקהל הרחב.
רשומים בה כ-75,000 סטודנטים לתארים בוגר, מוסמך ודוקטור. לאוניברסיטה 11 קמפוסים, 4 מהם ממוקמים בעיר סאו פאולו (הקמפוס הראשי מכונה "קמפוס אָרְמָנְדוֹ דֶה סָלֶס אולִיבֶירָה" ושטחו 7,443,770 מ"ר). שאר הקמפוסים מפוזרים בערים אחרות במדינת סאו פאולו (באורו, לורנה, פירסיקאבה, פירסונונגה, ריביירו פרטו, סאו קרלוס, סנטוס וסאו פאולו). המבנה האקדמי של USP מאורגן ב-42 בתי ספר, 6 מכונים מתמחים וארבעה מוזיאונים חשובים. היא השיגה במהירות תפקיד מוביל בתחומים רבים ושונים כמרכז מחקר והיא אחראית לכ- 20% מכלל התפוקות האקדמיות בברזיל.  
היא נחשבת למוסד האקדמי המחקרי הטוב בברזיל. בעבר היא דורגה במקום ה-94 בפריון מחקרי בין האוניברסיטאות בעולם. לפי אותו דירוג, מדורגת USP ראשונה בין האוניברסיטאות באמריקה הלטינית. מאידך, על פי הדירוג של טיימס לשנת 2007 מדורגת USP במקום ה-176 בין האוניברסיטאות הטובות בעולם. על פי דירוג השוואתי אחר עבור פריון מחקרי, מוקמה USP במקום ה-45 בעולם.
מעמדה כאוניברסיטה הוכר ב-25 בינואר 1934, כאשר חברו יחד מספר פקולטות שפעלו מזה מספר שנים כמוסדות עצמאיים, ביניהן הפקולטה למשפטים שהוקמה עוד ב-11 באוגוסט 1827, הפקולטה לרפואה ובית הספר הפוליטכני. לאלה הצטרפו פקולטות חדשות לפילוסופיה, מדעי הרוח ומדעים, אשר קלטו פרופסורים מצרפת, איטליה, גרמניה ומדינות אחרות באירופה. בית הספר הפוליטכני כלל מחלקות להנדסה אזרחית, הנדסת חשמל, הנדסת מחצבים, הנדסה מטלורגית, הנדסה ימית והנדסה כימית. מאז נוספו עוד פקולטות ומחלקות לאוניברסיטה.
בניין היחידה להנדסה אזרחית בבית הספר הפוליטכני של האוניברסיטה.
USP היא אוניברסיטה ציבורית והלימודים בה מוצעים בחינם. על פי החוק הברזילאי, אסור על אוניברסיטה ציבורית בברזיל לגבות תשלום עבור קורסים אקדמיים. כל אדם שסיים לימודים תיכוניים זכאי להשתתף בבחינות הכניסה של האוניברסיטה. קיימת תחרות רבה על כל מקום ובכל שנה מתמודדים 150,000 מועמדים על כ-10,000 מקומות.
המוטו של האוניברסיטה הוא "Scientia Vinces" (מלטינית: "באמצעות המדע תנצח").
האוניברסיטה שותפה מייסדת בקונסורציום הבינלאומי של מיזם טלסקופ מגלן הענק.
הערות שוליים

↑  Top Universities, Universidade de São Paulo
↑  http://www.timeshighereducation.co.uk/hybrid.asp?typeCode=144
| --- | --- |
בקרת זהויות :  NLI: 987007269120405171  BIBSYS: 90841762  BNE: XX128136  BnF: cb11882184z (data)  CiNii: DA0294453X  GND: 1010570-0  ISNI: 0000 0004 1937 0722  LCCN: n79143148  NKC: kn20030918006  NLA: 36138909  RERO: 02-A000193870  SUDOC: 026606585  ULAN: 500312838  VIAF: 138319002   WorldCat (עם VIAF): 138319002
אלה פלש

| --- | --- |

אלה פלש בשנת 1937 בתפקיד סילבנה באופרה "השלהבת" מאת רספיגי
 לידה:  16 ביוני 1898 בודפשט, האימפריה האוסטרו-הונגרית 
 פטירה:  6 ביוני 1957 (בגיל 58) מנהטן, ארצות הברית 
 מוקד פעילות:  ממלכת הונגריה 
 מקום לימודים:  האקדמיה למוזיקה פרנץ ליסט בבודפשט 
 
אלה פלש (בהונגרית: Flesch Ella; בהונגריה השתמשה בשם הבמה אלה פסטי; בודפשט, 16 ביוני 1898 – מנהטן, 6 ביוני 1957) הייתה זמרת אופרה (סופרן) יהודייה-הונגרייה. היא אחייניתו של הכנר קרל פלש.
ביוגרפיה

אלה פלש נולדה במשפחה יהודית. אביה היה תכשיטן. בין 1914 לבין 1919, למדה וקיבלה דיפלומה באקדמיה למוזיקה ע"ש פרנץ ליסט בבודפשט. הקריירה שלה החלה בבית האופרה של בודפשט בעונת 1919–1920. הופעת הבכורה שלה הייתה ב-19 באוקטובר 1919 בתור אורטלינדה בהוולקירה. היא המשיכה את לימודיה בווינה.
פלש הופיעה לראשונה בתור אאידה באופרה של וינה ב-6 בנובמבר 1922. היא שרה שם עד 1925. בין השנים 1925–1934, הייתה אחת מזמרות הסופרן המובילות של האופרה של מינכן. בין השנים 1930–1932 הייתה חברה גם בבית האופרה של לייפציג, וב-1933 שרה בבית האופרה של פרנקפורט. היא נאלצה לעזוב את גרמניה ב-1933 בגלל מוצאה היהודי. בשנים 1934–1937 שרה בבית האופרה של גראץ. ב-1936 חזרה גם לאופרה הממלכתית של וינה. ב-1938 הייתה חברה מהוללת בבית האופרה בתל אביב.
לאחר האנשלוס, בעונת 1938–1939, כבר עזבה את אוסטריה והופיעה בתיאטרון העיר ברן. היא היגרה לארצות הברית ב-1940. תחילה הופיעה בפסטיבל בקראקס ובינואר 1941 הופיעה בקונצרט בניו יורק. היא עשתה את הופעת הבכורה שלה במטרופוליטן אופרה ב-6 בינואר 1944 בניצוחו של גאורג סל בתפקיד הראשי של האופרה שלומית (בהופעה אחת עם לורינץ אלווארי) (הו'). משנת 1946 הופיעה גם באופרה של ניו יורק. באותה השנה הייתה בסיור הופעות בקנדה.
ב-1947 תאונת דרכים קשה שמה קץ לקריירה הבימתית שלה. היא המשיכה לעבוד כמורה לזמרה עד סוף חייה.
אלה פלש הייתה סופרן דרמטי חשובה: התרבות הרב-צדדית שלה הקיפה את כל תפקידי הסופרן-הדרמטי הקלאסי והרומנטי. בספטמבר 2020 הונחה אבן נגף לזכרה מול בית האופרה בגראץ.
תפקידיה

Eugen d’Albert: בתחתית ההרים – Marta
Ludwig van Beethoven: Fidelio – Leonore
Georges Bizet: כרמן – כרמן
Marco Frank: האישה הזרה – Jacqueline
Umberto Giordano: André Chénier – Madeleine de Coigny
Leoš Janáček: Jenůfa – Buryja
Ernst Křenek: הדיקטטור– Charlotte
Pietro Mascagni: קוואלריה רוסטיקנה – Santuzza
Giacomo Meyerbeer: ההוגנוטים – Valentine
Wolfgang Amadeus Mozart: דון ג'ובאני – Donna Anna
Wolfgang Amadeus Mozart: חליל הקסם – מלכת הלילה; Pamina;
Bernhard Paumgartner: רוסיני בנאפולי – Angela Colbrand
Giacomo Puccini: טוסקה – Floria Tosca
Giacomo Puccini: בת המערב – Minnie
Ottorino Respighi: השלהבת – Silvana
Johann Strauss d. S.: העטלף – Rosalinde
Johann Strauss d. S.: ברון הצוענים – Saffi
Richard Strauss: שלומית – שלומית
Richard Strauss: אלקטרה – המפקחת
Richard Strauss: אביר הוורד – Octavian Rofrano
Richard Strauss: אריאד בנקסוס – Komponista
Richard Strauss: הלנה של מצריים – Első szolgálólány
Richard Strauss: האישה השותקת – Aminta
Giuseppe Verdi: איל טרובטורה – Leonora
Giuseppe Verdi: נשף המסכות – Amelia
Giuseppe Verdi: אאידה – אאידה
Richard Wagner: ההולנדי המעופף – Senta
Richard Wagner: טנהויזר... – Venus
Richard Wagner: טבעת הניבלונג – Freia; Ortlinde; Sieglinde;
Richard Wagner: פרסיפל. נערת הפרחים
Rudolf Wagner-Regeny: החסודה – מריה טודור
לקריאה נוספת

שאנדור אנדי: ללא ריוואלדה. בודפשט, קרן לאסלו טלקי, 1999
ספר המוזיקה ההונגרית. עריכה: אימרה מולנר. בודפשט, אדן הוואש, 1936
Új magyar életrajzi lexikon II. ISBN 963-547-414-8 (לקסיקו ביוגרפי חדש).
Magyar életrajzi lexikon IV: 1978–1991 ISBN 963-05-6422-X (לקסיקון ביוגרפי הונגרי. עורכת ראשית אגנש קניירש).
הערות שוליים

↑  Molnár Imre, ed. (1936). A magyar muzsika könyve. p. 378.
| --- | --- |
בקרת זהויות :  NLI: 987007352603605171  PLWABN: 9811261504905606  GND: 132410141  ISNI: 0000 0000 5545 9426  LCCN: n2002021864  RERO: 02-A022709649  VIAF: 9203607   WorldCat (עם VIAF): 9203607
אלה קציר

אלה קציר (נולדה בשנת 1958), היא אתלטית ישראלית בעבר, אלופת ישראל בריצת 100 מטר (1974) ואלופת המכביה התשיעית (1973) בריצת 200 מטר.
ביוגרפיה

קציר התאמנה בהפועל רמת גן בהדרכתו של דוד קושניר.
בתחרות שנערכה במכון וינגייט ב-25 במאי 1973 קבעה קציר בריצת 60 מטר שיא ישראלי חדש לקדטיות (עד גיל 18) בתוצאה של 7.5 שניות (מדידה ידנית), השיא עדיין קיים, נכון ל-2017.
ביוגרפיה > אלופת המכביה

בתחרויות האתלטיקה של המכביה התשיעית שנערכו ביולי 1973, זכתה קציר ב-3 מדליות, 2 זהב ו-1 כסף. מדליות זהב, בריצת 200 מטר בתוצאה של 25.77 שניות, התוצאה השלישית בטיבה בכל הזמנים של אצנית ישראלית, באותה העת, לפני לוריין אברמסון מארצות הברית (26.03 שניות) וג'נין קפלן מרודזיה (26.51 שניות) ובריצת שליחות 4x100 מטר ביחד עם מיה קלה, אורית זלינגר ואסתר רוט-שחמורוב בתוצאה של 48.46 שניות, לפני אוסטרליה (52.28 שניות) ומקסיקו (57.05 שניות). מדליית כסף, בריצת 100 מטר בתוצאה של 12.26 שניות, התוצאה השלישית בטיבה בכל הזמנים של אצנית ישראלית, באותה העת, אחרי אסתר רוט-שחמורוב שקבעה שיא מכביה חדש של 11.75 שניות ולפני לוריין אברמסון (12.59 שניות).
באליפות בתי הספר העל יסודיים שנערכה שנערכה בפירנצה, איטליה ביוני 1974 בהשתתפות 21 מדינות זכתה קציר במדליית כסף בריצת 100 מטר בתוצאה של 12.3 שניות, אחרי אצנית מצרפת (12.2 שניות).
ביוגרפיה > אלופת ישראל

באליפות ישראל שנערכה במכון וינגייט בשנת 1974 זכתה קציר במדליית זהב בריצת 100 מטר בתוצאה של 12.1 שניות, לפני אסתר רוט-שחמורוב (12.1 שניות) ודינה שלוש בת אגודתה (12.2 שניות).
הערות שוליים

↑  אבינעם פורת, האיש שאימן את אריק איינשטיין, באתר ynet, 19 בדצמבר 2014
↑  קדטיות מתחת לגיל 18, באתר איגוד האתלטיקה בישראל
↑  יורם רייס, תוצאות מאכזבות בריצת 100 מ', דבר, 15 ביולי 1973
↑  אמש במכביה, דבר, 15 ביולי 1973
↑  אברמוביץ שיפרה שיאה בקפיצה לגובה - 1.74 מ', מעריב, 9 ביוני 1974
↑  אורי ירון, הנערה אלה קציר ניצחה את אמא-אסתר ב-100 מטר, מעריב, 9 ביולי 1974
אוניברסיטת הוהנהיים

| --- | --- |


 אוניברסיטה ציבורית
 תקופת הפעילות:  1818–הווה (כ־206 שנים)
 בעלי תפקידים
 סגל:  2,066 
 סטודנטים
 :  9,759
 מיקום
 מיקום:  שטוטגרט, גרמניה גרמניה
 מדינה:  גרמניה גרמניה
 קואורדינטות:  48°42′45″N 9°12′50″E﻿ / ﻿48.7125°N 9.214°E﻿ / 48.7125; 9.214
 www.uni-hohenheim.de
 he
 
אוניברסיטת הוהנהיים (בגרמנית: Universität Hohenheim) היא אוניברסיטה ציבורית הממוקמת בעיר שטוטגרט בגרמניה. זוהי האוניברסיטה הוותיקה ביותר בשטוטגרט.
תולדות

האוניברסיטה הוקמה בשנת 1818, כיוזמה של וילהלם הראשון, מלך וירטמברג לצורך התמודדות עם רעב חמור שעמו התמודדה הממלכה באותה עת. הרעב הקשה היה בין היתר תוצאה של התפרצות הר הגעש טמבורה, אשר הובילה לשנה ללא קיץ בעולם. כדי להתמודד עם משבר זה, הוחלט להקים מוסד למחקר ולימוד תחום החקלאות בהוהנהיים. בתחילת דרכו למדו בו 16 סטודנטים בלבד. התחומים שנלמדו במוסד כללו בין היתר חקלאות, בוטניקה, כימיה, מתמטיקה וענפי מדעים נוספים.
בשנת 1820 הוקם גם בית ספר ליערנות, ובשנת 1840 בית ספר להורטיקולטורה.
בשנת 1847 שינה המוסד את שמו לאקדמיה לחקלאות. בשלב זה לימדו בו שבעה פרופסורים, ונלמדו בו תחומים כגון חקלאות, יערנות, מדעי הטבע, פיזיקה ומתמטיקה.
בין השנים 1875–1876 שימש הפיזיקאי וילהלם קונרד רנטגן, מגלה קרני ה-X, מרצה במוסד זה.
בשנת 1904, שינה המוסד שוב את שמו לאוניברסיטה החקלאית של הוהנהיים. בשנים לאחר מכן קיבלה האוניברסיטה את האפשרות להעניק תוארי דוקטורט וקמו בה מרכזי מחקר נוספים. במהלך מלחמת העולם השנייה אולצה האוניברסיטה לסגור את שערי בהוראת השלטונות הנאצים. היא נפתחה מחדש בשנת 1946. כמו כן, מספר מבנים בקמפוס נפגעו מהפצצות בתקופת המלחמה ושוקמו לאחריה.
בשנת 1968 קיבלה האוניברסיטה את שמה הנוכחי, אוניברסיטת הוהנהיים. באותה עת הוקמו גם פקולטות למנהל עסקים, כלכלה ומדעי החברה.
כיום נלמדים באוניברסיטה מגוון תחומים, בהם ענפי החקלאות לצד מדעי הטבע, כלכלה, מדעי החברה, מנהל עסקים ועוד. מתקיימות בה תוכניות לתואר ראשון, שני ושלישי, בשפות גרמנית ואנגלית. לומדים בה כ-8,956 סטודנטים, מהם מעל 5,100 נשים.
פקולטות ומחלקות

באוניברסיטת הוהנהיים שלוש פקולטות: הפקולטה למדעי החקלאות, הפקולטה למדעי הטבע והפקולטה למנהל עסקים, כלכלה ומדעי החברה. בכל אחת מן הפקולטות מספר מחלקות ומכונים.
מדעי החקלאות: בין המחלקות בפקולטה לחקלאות ניתן למנות את מדעי הקרקע, ניהול חקלאי, הנדסה חקלאית, מדעי בעלי החיים, אגרונומיה ועוד.
מדעי הטבע: בין המחלקות בפקולטה נכללות מתמטיקה שימושית, פיזיקה, כימיה, מדעי התזונה, מדעי המזון, ביוטכנולוגיה, ביולוגיה ועוד.
כלכלה ומדעי החברה: בפקולטה נכללים המכון לכלכלה, המכון למינהל ציבורי, המכון לתקשורת, המכון לשיווק וניהול ועוד.
קמפוסים

בקמפוס שוכנת טירת הוהנהיים שנבנתה על ידי קרל השני אויגן, דוכס וירטמברג. בתחילת דרכו של המוסד האקדמי שימשה הטירה כמבנה לימודים, אולם כיום היא משמשת בעיקר מוזיאון. המבנה מוקף פארקים וגנים. נוסף על מבני הלימוד והמחקר, ממוקמות בקמפוס שתי ספריות, הספרייה המרכזית לתחומי החקלאות ומדעי הטבע, והספרייה המחלקתית למקצועות הכלכלה ומדעי החברה.
יחסים עם ישראל

אוניברסיטת הוהנהיים מטפחת לאורך השנים שיתופי פעולה מחקריים עם אוניברסיטאות בישראל. בשנת 2007 נחתם הסכם שיתוף פעולה עם האוניברסיטה העברית בירושלים, בנוגע להוראה ומחקר בתחומי החקלאות ומדעי התזונה. בין מטרות שיתוף הפעולה הוא קידום מחקרים בתחום הביטחון התזונתי ושימוש בר קיימא במשאבי טבע במזרח התיכון.
כמו כן, מתקיימת תחרות FOODIO בתחום מדעי המזון, זהו פרויקט חינוכי שנתי אשר מנוהל על ידי חמישה מוסדות אקדמיים בהם אוניברסיטת הוהנהיים והטכניון. בין מטרות הפרויקט עידוד שיתופי פעולה בין מוסדות אקדמיים לבין התעשייה. במסגרתו הסטודנטים המשתתפים נדרשים לפתח מוצרי מזון חדשניים, המוצרים נשפטים על ידי פאנל שופטים והמנצחים מקבלים סיוע להפיכת מוצריהם למוצרי מדף.
הערות שוליים

↑  History, University of Hohenheim
↑  Founding and early years, University of Hohenheim
↑  Further development, Nazi era, & effects of the world wars, Hohenheim University
↑  Universität Hohenheim, אתר העיר שטוטגרט (ארכיון)
↑  The University at a glance, Hohenheim University
↑  Faculties & institutes, University of Hohenheim
↑  Hohenheim Palace, אתר העיר שטוטגרט (ארכיון)
↑  Research Partnership between The Hebrew University of Jerusalem and the University of Hohenheim, Hohenheim University
↑  מקום ראשון בתחרות ה- FOODIO, באתר הפקולטה להנדסת ביוטכנולוגיה ומזון בטכניון
↑  FOODIO project, אתר תכנית Foodio
| --- | --- |
בקרת זהויות :  NLI: 987007338447505171  BnF: cb14481314t (data)  GND: 36162-8  ISNI: 0000 0001 2290 1502  LCCN: n50074708  SUDOC: 158101286  VIAF: 124814086   WorldCat (עם VIAF): 124814086